cyanic-selkie/wikianc huggingface dataset:
Καζί Φιρόζ Ρασίντ
Ο Καζί Φιρόζ Ρασίντ (কাজী ফিরোজ রশীদ) είναι πολιτικός του κόμματος Τζατίγια και νυν Μέλος του Κοινοβουλίου από την εκλογική περιφέρεια Ντάκα-6. Συμμετείχε στην πολιτική από πολύ νωρίς στη ζωή, επειδή όταν βρισκόταν στην 9η τάξη συμμετείχε στο κίνημα κατά του συστήματος εκπαίδευσης του Πακιστανού προέδρου Αγιούμπ Χαν. Κατά τη διάρκεια της μελέτης στο Πανεπιστήμιο εξελέγη Αντιπρόεδρος δύο φορές.
Πρώτα χρόνια
Ο Ρασίντ γεννήθηκε στις 2 Φεβρουαρίου του 1947. Σπούδασε στο πανεπιστήμιο.
Καριέρα
Ο Ρασίντ εξελέγη στο κοινοβούλιο από την περιφέρεια Ντάκα-6 στις 5 Ιανουαρίου 2014, ως υποψήφιος του κόμματος Τζατίγια. Στο κοινοβούλιο επέκρινε την Πρωθυπουργό Σέιχ Χασίνα για την τοποθέτηση του Χασανούλ Χακ Ινού ως υπουργό. Είναι ο πρόεδρος του συνδέσμου Σέρφινγκ του Μπανγκλαντές. Υπηρέτησε ως Πρόεδρος του συλλόγου ιδιοκτητών αιθουσών κινηματογράφου του Μπανγκλαντές.
Διαφθορά
Στις 6 Απριλίου 2016 η Επιτροπή καταπολέμησης της Διαφθοράς μήνυσε τον Ρασίντ για την αρπαγή της γης του διπλωμάτη Μοχαμέντ Αλί στο Ντανμόντι το 1979. Ο Φιρόζ Ρασίντ άσκησε έφεση κατά της επιτροπής στο ανώτατο Δικαστήριο του Μπαγκλαντές και στις 9 Νοεμβρίου η υπόθεση βρισκόταν ακόμα υπό εξέλιξη.
Παραπομπές
Κατηγορία:Πολιτικοί του Μπανγκλαντές
Εθνική Οδός 86 (Ελλάδα)
Η Εθνική Οδός 86 (ΕΟ86), είναι οδικός άξονας της Πελοποννήσου που συνδέει τις Κροκεές με την Μονεμβασιά. Η οδός επισής περναέι από τους Μολάους και τη Σκάλα, διασχίζοντας την το νομό Λακωνίας.
86
Greatest Lovesongs Vol. 666
Με το Greatest Lovesongs Vol. 666 οι HIM έκαναν το ντεμπούτο τους στη μουσική σκηνή. Παραγωγός του άλμπουμ όπως και του πρώτου τους EP 666 Ways to Love: Prologue είναι ο Hiili Hiilesmaa. Όπως και το EP, το άλμπουμ ηχογραφήθηκε στα Finnvox, MD and Peacemakers στο Ελσίνκι. Τα φωνητικά στο "(Don't Fear) The Reaper" και στο "For You" τα έκαναν οι Sanna-June Hyde και Asta Hannula αντίστοιχα. Το άλμπουμ κυκλοφόρησε και σε ειδική Digipak έκδοση, στην οποία το "For You" είναι το πρώτο τραγούδι. Ακόμα μία ειδική έκδοση κυκλοφόρησε στη Γερμανία, με το bonus κομμάτι "Stigmata Diaboli", από το 666 Ways to Love: Prologue. Η διάρκεια των άλμπουμ είναι 66 λεπτά και 6 δεύτερα και περιέχουν 66 κομμάτια, από τα οποία τα 56 είναι κενά. Παρόλα τα σατανιστικά υπονοούμενα, ο Valo έχει δηλώσει ότι δεν υπάρχει απολύτως καμμία σχέση με τον σατανισμό.
Φινλανδική Έκδοση
Μετά το τελευταίο κομμάτι((Don't Fear)The Reaper), υπάρχει μια σειρά από κρυμμένα κομμάτια (10 - 66) που καταλαμβάνουν 666 megabyte, αν και μόνο το κομμάτι 66 είναι ηχογραφημένο με την 666 Ways to Love έκδοση του The Heartless. Όμως με την επανακυκλοφόρηση του άλμπουμ στις ΗΠΑ (λόγω του εκτεταμμένου editing της Jimmy Franks Recording Company) ο δίσκος καταλαμβάνει μόνο 664 megabytes, ενώ η διάρκεια είναι 66:04.
Γερμανική Έκδοση
Η Γερμανική έκδοση είναι ίδια με την Ιαπωνική, Ρώσικη και της Αυστραλίας.
Στον δεύτερο στίχο του "It's All Tears (Drown In This Love)" η γυναίκα που ουρλιάζει στο The Heartless demo ακούγεται στο αριστερό panel.
Ειδική Γερμανική Έκδοση
Η έκδοση αυτή κυκλοφόρησε το 1998 σε πολύ λίγα αντίτυπα.
Παραπομπές
Κατηγορία:Δισκογραφία των HIM Κατηγορία:Άλμπουμ του 1997
Παιδικά Χωριά SOS
Τα Παιδικά Χωριά SOS (ή SOS Children's Villages) είναι ανεξάρτητος, μη κυβερνητικός διεθνής οργανισμός ανάπτυξης, ο οποίος εργάζεται για να καλύψει τις ανάγκες και την προστασία των συμφερόντων και των δικαιωμάτων των παιδιών από το 1949. Ιδρύθηκε από τον Έρμαν Γκμάινερ στο Ιμστ της Αυστρίας. Σύμφωνα με τους Financial Times, ο κύκλος εργασιών των Παιδικών Χωριών SOS για το 2004 ήταν συνολικά 807 εκατομμύρια δολάρια και κατετάγη στην 33η θέση μεταξύ 100 παγκόσμιων ΜΚΟ για την «παγκόσμια λογοδοσία».
Ο διεθνής οργανισμός υπό τη σκέπη του οποίου βρίσκονται τα απανταχού Παιδικά Χωριά SOS, ο SOS Children's Villages International, ιδρύθηκε το 1960, έπειτα από την ίδρυση των εθνικών συνδέσμων στη Γαλλία, τη Γερμανία και την Ιταλία εκτός από τον αρχικό αυστριακό σύνδεσμο. Πάνω από εκατό εθνικές ενώσεις σε όλο τον κόσμο έχουν συσταθεί.
Δίκτυο
Τα Παιδικά Χωριά SOS είναι παρόντα σε περισσότερες από 130 χώρες σε όλο τον κόσμο. Τα Παιδικά Χωριά SOS στις χώρες αυτές παρέχουν ενεργή υποστήριξη σε παιδιά και οικογένειες.
Εξωτερικοί σύνδεσμοι
Κατηγορία:Μη κυβερνητικές οργανώσεις Κατηγορία:Φιλανθρωπικές οργανώσεις
Ελεύθερο Κράτος του Ρόις
Το Ελεύθερο Κράτος του Ρόις (γερμανικά: Volksstaat Reuß) ήταν βραχύβιο κράτος στη σημερινή Θουριγγία.
Το κράτος ιδρύθηκε στις 4 Απριλίου 1919 μετά την παραίτηση των αρχηγών πριγκίπων των δύο Ρόις και διεξήχθησαν εκλογές και στα δύο κράτη. Ένωσε με έξι άλλα μικρά κράτη για να σχηματίσει τη Θουριγγία, ένα κράτος μέλος της Δημοκρατίας της Βαϊμάρης, την 1η Μαΐου 1920.
Παραπομπές
Ροις Ροις
Βαλκανικό κύπελλο συλλόγων 1988-89
Το Βαλκανικό Κύπελλο Συλλόγων 1988-89 ήταν το 24ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία δήλωσαν συμμετοχή έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν στον τελικό, ο οποίος ήταν μονός για πρώτη και μοναδική φορά στην ιστορία της διοργάνωσης. Το Κύπελλο κατέκτησε αήττητος ο ΟΦΗ από την Ελλάδα, για πρώτη φορά στην ιστορία του. Στον τελικό αντιμετώπισε τη Ραντνίσκι Νις από τη Σερβία της τότε ενιαίας Γιουγκοσλαβίας. Η διοργάνωση διεξήχθη τη σεζόν 1988-89, από τον Οκτώβριο του 1988 ως τον Ιούνιο του 1989.
Εξωτερικοί σύνδεσμοι
Κατηγορία:Βαλκανικό κύπελλο συλλόγων ποδοσφαίρου Κατηγορία:Ποδόσφαιρο το 1988 Κατηγορία:Ποδόσφαιρο το 1989
Σαλομέ Ζουραμπισβίλι
Η Σαλομέ Ζουραμπισβίλι (γαλλικά: Salomé Zourabichvili, γεωργιανά: სალომე ზურაბიშვილი), γεννημένη στις 18 Μαρτίου 1952 στο Παρίσι της Γαλλίας, είναι Γαλλογεωργιανή πολιτικός και διπλωμάτης.
Εξελέγη Πρόεδρος της Γεωργίας στις 28 Νοεμβρίου 2018.
Ορκίστηκε και ανέλαβε καθήκοντα στις 16 Δεκεμβρίου 2018 και έγινε η πρώτη γυναίκα πρόεδρος της χώρας.
Εξωτερικοί σύνδεσμοι
Κατηγορία:Πρόεδροι της Γεωργίας Κατηγορία:Ηγέτες εν ενεργεία
Φλόρενς Νάιτινγκεϊλ
Η Φλόρενς Νάιτινγκεϊλ (αγγλ.: Florence Nightingale) (12 Μαΐου 1820 – 13 Αυγούστου 1910) έμεινε στην ιστορία με το προσωνύμιο "Η Κυρία με το Φανάρι" αν και στην εποχή της ήταν γνωστη ως «Η Κυρία με το Σφυρί». Ήταν Βρετανίδα πρωτοπόρος της σύγχρονης νοσηλευτικής, με σημαντικό έργο κοινωνικής αναμόρφωσης, αλλά και αξιοσημείωτη παρουσία στον τομέα της στατιστικής.
Βιογραφία
Η Φλόρενς γεννήθηκε σε μια πλούσια βρετανική οικογένεια σε μια βίλα στην Φλωρεντία στην ιταλική επαρχία της Τοσκάνης, από την οποία έλαβε το όνομά της. Ήταν γόνος εύπορης αγγλικής οικογένειας που είχε εγκατασταθεί στην Φλωρεντία. Όταν γύρισε με τον πατέρα της στην Αγγλία, έκανε αξιόλογες σπουδές και έμαθε λατινικά και ελληνικά. Στα είκοσί της δήλωσε στους γονείς ότι επιθυμούσε να γίνει νοσηλεύτρια, αλλά εκείνοι της το αρνήθηκαν τονίζοντας ότι ένα τέτοιο επάγγελμα δεν άρμοζε στη δική τους κοινωνική τάξη. Όταν όμως έγινε τριάντα χρονών, η Φλόρενς αποφάσισε να μείνει ανύπαντρη και να σπουδάσει νοσηλευτική στο Κάιζερσβερτ, κοντά στον Ρήνο, αλλά και σε διάφορα νοσοκομεία της Αγγλίας και της Γαλλίας. Στην διάρκεια του Κριμαϊκού πολέμου (1854-1855) ανέλαβε τη θέση προϊσταμένης στο νοσοκομείο Κινγκς Κόλλετζ. Σε λίγο καιρό όμως αναχώρησε για το μέτωπο επικεφαλής 28 νοσηλευτριών, και μάλιστα, παρ' όλες τις δυσκολίες, κατόρθωσε να αυξήσει τον αριθμό τους σε 100.
Εργαζόταν σε ένα νοσοκομείο στο Σκούταρι, κοντά στην Κωνσταντινούπολη, το οποίο στέγαζε 1.500 ασθενείς κάτω από πραγματικά απαίσιες συνθήκες. Το ποσοστό θνησιμότητας του νοσοκομείου είχε φτάσει το 42%, γιατί νοσηλεύονταν εκεί ασθενείς με βαριά περιστατικά από επιδημίες (τύφο, χολέρα, δυσεντερία κλπ.). Παρ' όλα αυτά η Φλόρενς κατέβαλε υπεράνθρωπες προσπάθειες για να σώσει τους ασθενείς και έκανε ό,τι περνούσε από το χέρι της για να τους απαλύνει τον πόνο.
Η εικόνα της Νάιτινγκεϊλ να κυκλοφορεί ανάμεσα στα κρεβάτια των ασθενών τη νύχτα κρατώντας ένα φανάρι ήταν τόσο αντιπροσωπευτική της ευσυνειδησίας της και της ακούραστης προσπάθειάς της να ανακουφίσει τον πόνο των ασθενών που της χάρισε το προσωνύμιο «Η Κυρία με το Φανάρι». Όμως την εποχή που εργάζονταν στον Κριμαϊκό Πόλεμο είχε μείνει γνωστή με το προσωνύμιο «Η Κυρία με το Σφυρί» γιατί κάποτε που της είχαν αρνηθεί πρόσβαση σε μία κλειδωμένη φαρμακαποθήκη εκείνη, αντίθετα από ότι θα περίμενε κανείς από μία τρυφερή νοσηλεύτρια ευγενικής καταγωγής, πήρε ένα σφυρί και έσπασε την κλειδαριά.
Μετά το τέλος του πολέμου επέστρεψε στην Αγγλία και αποσύρθηκε στην προσωπική της ζωή. Πέθανε στις 13 Αυγούστου 1910.
Σήμερα στο Γουότερλου Πλέις στο Λονδίνο υπάρχει άγαλμά της που την δείχνει να κρατά το φανάρι με το οποίο έμεινε γνωστή.
Κριμαϊκός Πόλεμος
Η Φλόρενς Νάιτινγκεϊλ είναι αρκετά δημοφιλής για τη συνεισφορά της κατά τη διάρκεια του Κριμαϊκού Πολέμου. Το ενδιαφέρον της για τους αρρώστους άρχισε με τις αναφορές που έφταναν στη Βρετανία για τη φρικιαστική κατάσταση στην οποία βρίσκονταν οι τραυματισμένοι. Στις 21 Οκτωβρίου 1854 η ίδια και ένα επιτελείο από 38 εθελόντριες νοσηλεύτριες, εκπαιδευμένες από αυτήν, μαζί με τη θεία της Μέι Σμιθ (Mai Smith), στάλθηκαν, υπό την αιγίδα του υπουργού στρατιωτικών της Μεγάλης Βρετανίας Σίντνεϋ Χέρμπερτ (Sidney Herbert) στην Οθωμανική Αυτοκρατορία. Η νοσοκομειακή της μονάδα εγκαταστάθηκε μακριά από το θέατρο του πολέμου, σε απόσταση γύρω στα 545 χιλιόμετρα σε ευθεία γραμμή από την αντικρινή ακτή της Μαύρης Θάλασσας, δηλαδή από τη Μπαλακλάβα στην Κριμαία, όπου βρισκόταν η βάση του βρετανικού στρατού.
Η Νάιτινγκεϊλ έφτασε στις αρχές Νοεμβρίου του 1854 στο στρατώνα Σελιμιγιέ στο Σκούταρι (σημερινό Ουσκουντάρ της Κωνσταντινούπολης). Η ομάδα της βρήκε τους τραυματίες στρατιώτες να διαβιούν σε άθλιες συνθήκες. Τους φρόντιζε ένα νοσηλευτικό προσωπικό ανεπαρκές σε αριθμό και σκληρά εργαζόμενο, αντιμετωπίζοντας αδιαφορία από τις επίσημες αρχές. Έλλειπαν τα φάρμακα, οι συνθήκες υγιεινής ήταν ανύπαρκτες και οι μολύνσεις ήταν φαινόμενο συνηθισμένο, πολύ συχνά με μοιραία κατάληξη. Δεν υπήρχε καν εξοπλισμός για να παρασκευαστεί φαγητό για τους ασθενείς.
Με επιστολή της στους Τάιμς του Λονδίνου η Νάιτινγκεϊλ έκανε έκκληση προς τη βρετανική κυβέρνηση ζητώντας της να δώσει λύση στο πρόβλημα των κακών συνθηκών των εγκαταστάσεων. Η κυβέρνηση ζήτησε από τον φημισμένο μηχανικό Ίζαμπαρτ Μπρουνέλ (Isambart Brunel) να σχεδιάσει ένα προκατασκευασμένο νοσοκομείο που να μπορεί να συναρμολογηθεί στην Αγγλία και να σταλεί ατμοπλοϊκά στην Κωνσταντινούπολη. Το αποτέλεσμα ήταν το νοσοκομείο του Ρένκιοϊ, μονάδα μη στρατιωτική, που κατάφερε υπό τη διεύθυνση του δόκτορα Έντμουντ Αλεξάντερ να ρίξει το ποσοστό απωλειών σε λιγότερο από ένα δέκατο του αντίστοιχου ποσοστού του νοσοκομείου στο Σκούταρι. Υποστηρίζεται ότι η Νάιτινγκεϊλ μείωσε το ποσοστό θανάτων από 42% σε 2%, είτε βελτιώνοντας η ίδια τις συνθήκες υγιεινής είτε επικαλούμενη την ανώτατη Υγειονομική Επιτροπή (Sanitary Commission). Για παράδειγμα η Νάιτινγκεϊλ επέβαλε το πλύσιμο των χεριών και άλλες συνθήκες υγιεινής στο πολεμικό νοσοκομείο όπου εργαζόταν.
Στη διάρκεια του πρώτου χειμώνα της παρουσίας της στο Σκούταρι πέθαναν εκεί 4.077 στρατιώτες. Δεκαπλάσιος ήταν ο αριθμός των θανάτων από αρρώστιες όπως ο τύφος και η χολέρα παρά από πληγές στη μάχη. Αιτία γι' αυτό ήταν ο συνωστισμός, η πλημμελής λειτουργία υπονόμων και η έλλειψη αερισμού, όπως ανακάλυψε η Υγειονομική Επιτροπή, η οποία χρειάστηκε να αποσταλεί από τη βρετανική κυβέρνηση στο Σκούταρι τον Μάρτιο του 1855, έξι μήνες μετά την Νάιτινγκεϊλ. Η επιτροπή καθάρισε τους υπονόμους και βελτίωσε τον αερισμό. Το ποσοστό θανάτων έπεσε θεαματικά, η Νάιτινγκεϊλ όμως ποτέ δεν απαίτησε να της αναγνωριστεί η συμβολή της σε αυτό.
Εξωτερικοί σύνδεσμοι
Κατηγορία:Νοσηλευτική
95 (αριθμός)
Το 95 (ενενήντα πέντε) είναι ο φυσικός αριθμός που βρίσκεται μετά από το 94 και πριν από το 96. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 95 συμβολίζεται ως XCV στο ρωμαϊκό σύστημα αρίθμησης και ως ϞΕ´ στο ελληνικό σύστημα αρίθμησης.
Εξωτερικοί σύνδεσμοι
Κατηγορία:Σύνθετοι αριθμοί
Nibble
Πίνακας των nibbles
Τα δεκαέξι nibbles και οι αντιστοιχήσεις σε άλλα αριθμητικά συστήματα:
Για να μετατρέψουμε ένα δυαδικό αριθμό σε δεκαεξαδικό (ή και το ανάποδο), χωρίζουμε τα bits σε τετράδες (δηλαδή nibbles) και στην συνέχεια με βάση τον παραπάνω πίνακα μετατρέπουμε το κάθε nibble στο αντίστοιχο ψηφίο του δεκαεξαδικού.
Πύρρα
Στην ελληνική μυθολογία με το όνομα Πύρρα (το όνομά της σημαίνει «ξανθοκόκκινη» από το θηλυκό επίθετο πυρρά [πυρρός στο αρσενικό], ο Οβίδιος πίστευε ότι ήταν κοκκινομάλλα) είναι κυρίως γνωστή η σύζυγος του Δευκαλίωνα, με τον οποίο απέκτησε τον Έλληνα, τον Αμφικτύονα και την Πρωτογένεια. Κατά μία εκδοχή παιδιά τους ήταν και η Πανδώρα η νεότερη και η Νύμφη Θυία. Σύμφωνα με μερικές πηγές, ο Έλληνας ήταν γιος του θεού Δία και της Πύρρας. Η Πύρρα ήταν θυγατέρα του Τιτάνα Επιμηθέα και της Πανδώρας. Ο Δευκαλίων και η Πύρρα ήταν οι μόνοι άνθρωποι που επέζησαν από τον Κατακλυσμό και το ζεύγος αυτό των καλών ανθρώπων αναδημιούργησε την ανθρωπότητα κατά τους ελληνικούς μύθους.
Κύπελλο Ελλάδος καλαθοσφαίρισης γυναικών 2014-2015
Το Κύπελλο Ελλάδος καλαθοσφαίρισης γυναικών 2014-2015, είναι το 20ο κατά σειρά και το 16ο που η τελική του φάση γίνεται με τη μορφή "Final Four". Ξεκίνησε στις 14/9/2014 και ολοκληρώθηκε στις 15/3/2015 με τον τελικό. Το φάιναλ φορ του Κυπέλλου Ελλάδας φιλοξενήθηκε στη Γλυφάδα. Κυπελλούχος αναδείχθηκε η ομάδα των Σουρμένων-Ελληνικού επικρατώντας στον τελικό με 46-42 της Αναγέννησης Ν.Ρυσίου.
Πύρρα
Εξωτερικοί σύνδεσμοι
Κατηγορία:Πρόσωπα της ελληνικής μυθολογίας Κατηγορία:Θρυλικοί προγεννήτορες Κατηγορία:Θνητές γυναίκες του Δία
Κύπελλο Ελλάδος καλαθοσφαίρισης γυναικών 2014-2015
1ος Όμιλος
1. AO Άρης Πετρούπολης - AO Καλαμάτα 1980  76-44
2. ΚΑΟ Μελισσίων - ΟΚΑ Αρκάδι Ρεθύμνου 63-43
3. Πανιώνιος ΓΣ - ΓΣ Ίκαρος Καλλιθέας 72-45
4. ΦΕΑ ΝΦ NX - AO Σπόρτιγκ 0-20
5. AO ΝΑ Ηρόδοτος- AO Π. Φαλήρου 51-54
6.AO Δάφνη Αγ.Δημ - ΓΣ Κρόνος Αγ.Δημ. 59-60
2ος Όμιλος
7. ΕΟ Σταυρούπολης - ΠΑΣ Γιάννινα 57-60
8. AO Σερρών - ΓΣ Ηρακλής 60-41
9. Α.Π.Σ. Ναύαρχος Βότσης - ΜΓΣ Απόλλων Καλαμ. 35-68
10. ΑΣ Νίκη Λευκάδας - ΑΕ Πυλαίας 74-64
12. ΑΣ Άρης Θεσ/νίκης - ΑΣ Τιτάνες Δράμας 56-42
Α' Φάση / 2η Αγωνιστική - Κυριακή 21/09/2014
13. ΑΟ Π.Φαλήρου - ΑΟ Αρης Πετρούπολης 52-61
14. ΑΟ Σπόρτιγκ - ΓΣ Κρόνος Αγ.Δημ. 46-50
17. ΑΟ Σερρών - ΠΑΣ Γιάννινα 58-55
18. ΜΓΣ Απόλλων Καλ. - Ολύμπια ΓΣ Λάρισας 50-58
Β' Φάση / Κυριακή 28/09/2014
19. ΑΜΣ Αναγέννηση Ν.Ρυσίου - Αθηναϊκός ΑΣ 71-65
20. ΑΟ Αρης Πετρούπολης - Α.Σ. Κώων Ιπποκράτης 68-67
21. AO Τερψιθέας Γλυφάδας - ΑΣ Ολυμπιακός Βόλου 1937 70-56
22. ΚΑΟ Μελισσίων - ΑΣ Νίκη Λευκ. 43-40
23. ΑΕΟ Πρωτέας Βούλας - ΑΣ ΠΑΟΚ 65-43
24. ΑΟ Σερρών - ΑΕ Σούρμενων Ελληνικού 26-65
25. ΓΣ Κρόνος Αγ.Δημ. - Παναθηναϊκός AO 45-38
26. Ολύμπια ΓΣ Λάρισας - Παναθλητικός ΑΕ Συκεών 59-61
Γ' Φάση (Προημιτελικοί Αγώνες) / Κυριακή 21/12/2014
27. ΑΟ Αρης Πετρούπολης - ΑΜΣ Αναγέννηση Ν.Ρυσίου 51-64
28. ΚΑΟ Μελισσίων - ΑΕ Σούρμενων Ελληνικού 39-80
29. ΑΕΟ Πρωτέας Βούλας - Παναθλητικός ΑΕ Συκεών 80-61
30. ΓΣ Κρόνος Αγ.Δημ. - AO Τερψιθέας Γλυφάδας 50-55
Τελική φάση
Η τελική φάση (Final Four) διεξήχθη στις 13 και 15 Μαρτίου 2015 στη Γλυφάδα.
Πηγές
Γυναικων 2014 2015 Κυπελλο Ελλαδος Γυναικων Κυπελλο Ελλαδος Γυναικων
Έτα Τζέιμς
Θεωρείται ότι γεφύρωσε το κενό μεταξύ της rhythm and blues και της ροκ εν ρολ, και είναι η νικήτρια 6 βραβείων Γκράμι και 17 βραβείων Blues Music. Συμπεριλήφθηκε στο Rock and Roll Hall of Fame το 1993, στο Blues Hall of Fame το 2001, και στο Grammy Hall of Fame το 1999 καθώς και το 2000. Το περιοδικό Rolling Stone την κατέταξε στη θέση 22 της λίστας των 100 πιο σημαντικών τραγουδιστών όλων των εποχών και στη θέση 62 της λίστας των 100 πιο σημαντικών καλλιτεχνών.
Πηγές
Κατηγορία:Αμερικανοί τραγουδιστές Κατηγορία:Βραβευμένοι με Γκράμι
Κάρυλ Τσέσμαν
Ο Κάρολ Ουίτερ Τσέσμαν (Ντιτρόιτ, Μίτσιγκαν, 27 Μαΐου 1921 – Λος Άντζελες, Καλιφόρνια, 2 Μαΐου 1960 ) ήταν Αμερικανός συγγραφέας και καταδικασμένος εγκληματίας.
Πρώτα χρόνια
Γεννήθηκε στο Ντιτρόιτ του Μίτσιγκαν στις 27 Μαΐου του έτους 1921. Λίγο πριν συμπληρώσει τα 2 χρόνια του, η οικογένειά του εγκαταστάθηκε στο Λος Άντζελες της Καλιφόρνια όπου και μεγάλωσε με πολύ αυστηρή διαπαιδαγώγηση. Ήταν γόνος οικογένειας Βαπτιστών και ο πατέρας του εργαζόταν ως μηχανικός για λογαριασμό κάποιας κινηματογραφικής εταιρείας. Επειδή η οικογένειά του δύσκολα τα' βγαζε πέρα, ο Κάρολ μόλις έγινε 10 ετών, άρχισε να διαπράττει διάφορα μικροεγκλήματα για να βγάζει ένα κομμάτι ψωμί. Μόλις έγινε 27 ετών, μετέτρεψε το μικρό του όνομα από Κάρολ σε Κάρυλ και μαζί με τους συνεργάτες του έκλεβε αυτοκίνητα κι έκανε ένοπλες επιθέσεις σε καταστήματα.
Ο ληστής με το κόκκινο φανάρι
Στις αρχές Μαρτίου του έτους 1948, ξεκίνησε σωρεία εγκλημάτων στο κέντρο της πόλης του Λος Άντζελες της Καλιφόρνια, με δράστη έναν άνδρα ο οποίος ήταν γνωστός σ' όλες τις Ηνωμένες Πολιτείες με το κωδικό όνομα "ο ληστής με το κόκκινο φανάρι". Εκείνος, μόλις έπεφτε η νύχτα, μεταμφιεζόταν σε Αστυνομικό και πήγαινε σε διάφορα μέρη στα οποία στάθμευαν αυτοκίνητα στα οποία επέβαιναν ερωτευμένα ζευγάρια. Μόλις έφτανε το αυτοκίνητο, τοποθετούσε ένα αναμμένο κόκκινο φανάρι στην οροφή του δικού του οχήματος κι έκανε νόημα στο ζευγάρι να βγει απ' αυτό. Στη συνέχεια το λήστευε και ανάγκαζε την κοπέλα του ζευγαριού να εκτελέσει σεξουαλικές πράξεις. Στις 19 του μήνα έγινε μια ένοπλη επίθεση σε ένα κατάστημα ρούχων η οποία οδήγησε τις Αρχές στον Τσέσμαν κι ύστερα από πολύωρη καταδίωξη κι ανταλλαγή πυρών, τον συνέλαβαν. Λίγο μετά τη σύλληψη του Τσέσμαν, οι Αστυνομικοί έψαξαν το κλεμμένο αμάξι του μάρκας Ford και βρήκαν εκεί ένα κόκκινο φανάρι κι ένα περίστροφο. Τα ευρήματα αυτά τους έκαναν να σκεφτούν πως ο Τσέσμαν θα μπορούσε κάλλιστα να' ταν ο ληστής με το κόκκινο φανάρι και τον ενοχοποίησαν. Απ' όλα τα ερωτευμένα ζευγάρια τα οποία είχαν πέσει θύματα του συγκεκριμένου ληστή, μόνο δυο κοπέλες είπαν πως ήταν πράγματι ο Τσέσμαν. Κανένα απ' τα υπόλοιπα θύματα στην ομολογία του δεν είπε ξεκάθαρα πως τα εξωτερικά χαρακτηριστικά του Τσέσμαν ταίριαζαν απόλυτα μ' εκείνα του ληστή.
Η εκτέλεση του Τσέσμαν στο θάλαμο των αερίων
Στις 10 το πρωί ώρα Ηνωμένων Πολιτειών, ο Ντέιβις πέτυχε την 8η και τελευταία αναστολή της εκτέλεσης της ποινής. Όμως μερικά λεπτά αργότερα, η γραμματέας του γραφείου πήγε να τηλεφωνήσει στις Φυλακές του Σαν Κουέντιν για να ενημερώσει τον υπεύθυνο για την αλλαγή των δεδομένων, όμως στη βιασύνη της επάνω μπέρδεψε το νούμερο του τηλεφώνου κι όταν κατάφερε να πάρει το σωστό νούμερο, ήταν πολύ αργά επειδή ο Τσέσμαν βρισκόταν ήδη στο θάλαμο των αερίων. Κατά τη 11ετή παραμονή του στις Φυλακές ο Τσέσμαν έγραψε 4 βιβλία τα οποία μόλις εξαντλήθηκε η 1η τους έκδοση, δεν εκδόθηκαν άλλη φορά, δε μεταφράστηκαν σε καμία άλλη γλώσσα και δεν κυκλοφόρησαν σε καμία άλλη χώρα εκτός των Ηνωμένων Πολιτειών. Επίσης εικάζεται πως οι Διοικητές της Πολιτείας της Καλιφόρνια κατέστρεψαν όλες του τις επιστολές.
Παραπομπές
Κατηγορία:Αμερικανοί συγγραφείς Κατηγορία:Αμερικανοί εγκληματίες
Μαρία Γκέπερτ-Μάγιερ
Η Μαρία Γκέπερτ-Μάγιερ (Maria Goeppert-Mayer, 28 Ιουνίου 1906 – 20 Φεβρουαρίου 1972) ήταν Γερμανοαμερικανίδα θεωρητική φυσικός που βραβεύθηκε με το Βραβείο Νόμπελ Φυσικής το 1963 για την ανάπτυξη του προτύπου των φλοιών για τους ατομικούς πυρήνες. Υπήρξε η δεύτερη γυναίκα κάτοχος Βραβείου Νόμπελ Φυσικής στην ιστορία μετά τη Μαρία Κιουρί.
Από την έρευνα της διδακτορικής διατριβής της για τη δυνατότητα ταυτόχρονης απορροφήσεως δύο φωτονίων από άτομα, που βεβαιώθηκε πειραματικά μόνο μετά την εφεύρεση των συσκευών λέιζερ, η μονάδα για τη διατομή απορροφήσεως δύο φωτονίων ονομάσθηκε «μονάδα Goeppert Mayer (GM)».
Στη Γερμανία η Γκέπερτ γνώρισε τον Αμερικανό χημικό Τζόζεφ Ε. Μάγιερ, τον παντρεύτηκε και σταδιοδρόμησε στις ΗΠΑ. Μετά από μία ερευνητική δημοσίευση-σταθμό πάνω στη διπλή διάσπαση βήτα, βρέθηκε σε μία άμισθη θέση βοηθού στο Πανεπιστήμιο Κολούμπια, από όπου κατά τον Β΄ Παγκόσμιο Πόλεμο εργάσθηκε στο Πρόγραμμα Μανχάταν και με τον Έντουαρντ Τέλερ στο Εργαστήριο του Λος Άλαμος. Το 1960 διορίσθηκε καθηγήτρια της φυσικής στο Πανεπιστήμιο της Καλιφόρνια στο Σαν Ντιέγκο
Παιδική ηλικία και σπουδές
Η Μαρία Γκέπερτ γεννήθηκε στο Κατόβιτσε, τότε Κάτοβιτς του Βασιλείου της Πρωσίας, ως το μόνο παιδί του Φρήντριχ Γκέπερτ και της συζύγου του Μαρία Βολφ. Το 1910 η οικογένεια μετακόμισε στο Γκέτινγκεν, καθώς ο πατέρας της, πανεπιστημιακός καθηγητής έκτης γενιάς, διορίσθηκε καθηγητής της παιδιατρικής στο Πανεπιστήμιο του Γκέτινγκεν. Η Γκέπερτ ήταν εγγύτερα στον πατέρα της από ό,τι στη μητέρα της: «Ο πατέρας μου ήταν πιο ενδιαφέρων», εξήγησε αργότερα, «στο κάτω-κάτω ήταν επιστήμονας».
Η Γκέπερτ πήγε σχολείο στο Höhere Technische του Γκέτινγκεν και το 1921 στο Frauenstudium, ένα ιδιωτικό λύκειο προετοιμασίας για μαθήτριες που ήθελαν να δώσουν εξετάσεις για πανεπιστήμιο. Σε ηλικία 17 ετών έδωσε εισαγωγικές εξετάσεις για το πανεπιστήμιο (abitur) μαζί με τρία ή τέσσερα άλλα κορίτσια από το σχολείο της και 30 αγόρια από άλλα σχολεία. Τα κορίτσια πέρασαν όλα, ενώ από τα αγόρια πέρασε μόνο ένα.
Την άνοιξη του 1924 η Γκέπερτ άρχισε να σπουδάζει μαθηματικά στο κορυφαίο στην επιστήμη αυτή Πανεπιστήμιο του Γκέτινγκεν. Μία υποτιθέμενη έλλειψη γυναικών καθηγητριών των μαθηματικών για γυμνάσια θηλέων οδήγησε σε ένα κύμα γυναικών που σπούδαζαν μαθηματικά σε μία εποχή μεγάλης ανεργίας, ενώ υπήρχε ακόμα και μία πρωτοπόρος γυναίκα καθηγήτρια μαθηματικών στο συγκεκριμένο πανεπιστήμιο, η Έμμυ Ναίτερ.
Αντί όμως να ενδιαφερθεί να διδάξει σε γυμνάσιο, η Γκέπερτ ενδιαφέρθηκε για τη φυσική και επέλεξε να συνεχίσει τις σπουδές της για διδακτορικό. Στη διδακτορική διατριβή της το 1930 επεξεργάσθηκε τη θεωρία της ταυτόχρονης απορροφήσεως δύο φωτονίων από άτομα. Αργότερα, ο Γιουτζίν Γουίγκνερ περιέγραψε τη διατριβή αυτή ως «ένα αριστούργημα καθαρότητας και συμπάγειας». Εκείνη την εποχή η πιθανότητα να επαληθευθούν πειραματικώς η θεωρία της ήταν απόμακρη, αλλά η ανάπτυξη του λέιζερ επέτρεψε την πρώτη πειραματική επαλήθευση το 1961, όταν ανιχνεύθηκε φθορισμός από απορρόφηση δύο φωτονίων μέσα σε κρύσταλλο με προσμίξεις ευρωπίου. Προς τιμή της θεμελιώδους συνεισφοράς της στη θεωρία για αυτό το φαινόμενο, η μονάδα για τη διατομή απορροφήσεως δύο φωτονίων ονομάσθηκε «μονάδα Goeppert Mayer (GM)». 1 GM = 10−50 cm4 ανά φωτονιο Τα μέλη της επιτροπής του διδακτορικού της Γκέπερτ ήταν τρεις μελλοντικοί ή ήδη κάτοχοι Βραβείου Νόμπελ: ο Μαξ Μπορν, ο Τζέιμς Φρανκ and Άντολφ Βίντχαους.
Στις 19 Ιανουαρίου 1930 η Γκέπερτ παντρεύτηκε τον Αμερικανό χημικό Τζόζεφ `Εντουαρντ (Τζο) Μάγιερ, έναν από τους βοηθούς του Τζέιμς Φρανκ. Τον είχε γνωρίσει όταν ο Μάγιερ διέμενε με την οικογένειά της ως φιλοξενούμενος του πανεπιστημίου. Οι νεόνυμφοι εγκαταστάθηκαν στην πατρίδα του συζύγου, όπου του είχε προσφερθεί μία θέση αναπληρωτή καθηγητή της χημείας στο Πανεπιστήμιο Τζονς Χόπκινς. Απέκτησαν δύο παιδιά, τη Μαρία Ανν και τον Πήτερ Κόνραντ.
Στις Ηνωμένες Πολιτείες
Οι αυστηρότατοι κανόνες κατά της οικογενειοκρατίας που ίσχυαν στο Πανεπιστήμιο Τζονς Χόπκινς το εμπόδισαν από το να προσλάβει την Γκέπερτ ως καθηγήτρια, αλλά της δόθηκε μία θέση βοηθού στο Τμήμα Φυσικής, όπου ήταν υπεύθυνη για τη γερμανική αλληλογραφία. Δίδαξε ωστόσο κάποια μαθήματα και δημοσίευσε μία σημαντική εργασία για τη διπλή διάσπαση βήτα το 1935.
Το ενδιαφέρον για την κβαντομηχανική στο Τζονς Χόπκινς ήταν πολύ μικρό, αλλά η Γκέπερτ-Μάγιερ συνεργάσθηκε με τον Καρλ Χέρτσφελντ. Επέστρεψε επίσης στο Γκέτινγκεν τα καλοκαίρια του 1931, 1932 και 1933 για να συνεργασθεί με τον πρώην καθηγητή της, τον Μπορν, συγγράφοντας μία συνεισφορά μαζί του για το Handbuch der Physik. Αυτά τελείωσαν όταν στην εξουσία βρέθηκε το ναζιστικό κόμμα το 1933, οπότε πολλοί πανεπιστημιακοί, όπως ο Μπορν και ο Φρανκ, απολύθηκαν. Η Γκέπερτ-Μάγιερ και ο Χέρτσφελντ συνέτρεχαν τους πρόσφυγες που κατέφευγαν στις ΗΠΑ.
Ο Τζόζεφ Μάγιερ απολύθηκε από το Πανεπιστήμιο Τζονς Χόπκινς το 1937 και το ζεύγος προσλήφθηκε από το Πανεπιστήμιο Κολούμπια στη Νέα Υόρκη, αλλά η θέση της Γκέπερτ ήταν άμισθη. Γνωρίστηκε πάντως εκεί με τον Χάρολντ Γιούρεϋ και τον Ενρίκο Φέρμι, που έφθασε εκεί το 1939. Ο Φέρμι της ζήτησε να ερευνήσει τον φλοιό σθένους των υπερουράνιων στοιχείων που δεν είχαν ανακαλυφθεί ακόμα, χρησιμοποιώντας το μοντέλο Τόμας-Φέρμι, και εκείνη προέβλεψε ότι θα σχημάτιζαν μία νέα σειρά στον περιοδικό πίνακα των στοιχείων, παρόμοια με αυτή των σπάνιων γαιών. Και σε αυτό η Μαρία Γκέπερτ αποδείχθηκε σωστή.
Συμμετοχή στο Πρόγραμμα Μανχάταν
Τον Δεκέμβριο του 1941 η Γκέπερτ ανέλαβε την πρώτη της έμμισθη θέση πανεπιστημιακής διδασκαλίας, διδάσκοντας με μερική απασχόληση στο Κολέγιο Σάρα Λώρενς, στο προάστιο Γιόνκερς της Νέας Υόρκης. Την άνοιξη του 1942, με τις ΗΠΑ να έχουν εισέλθει στον Β΄ Παγκόσμιο πόλεμο, προσλήφθηκε μετά από παρέμβαση του Γιούρεϋ σε μία ερευνητική θέση μερικής απασχολήσεως στο Πρόγραμμα Μανχάταν. Αντικείμενο της έρευνας του εργαστηρίου της εκεί ήταν η ανακάλυψη μεθόδου για τον διαχωρισμό του σχάσιμου ισοτόπου 235U από το φυσικό ουράνιο. Ερεύνησε τις χημικές και θερμοδυναμικές ιδιότητες του εξαφθοριούχου ουρανίου και τη δυνατότητα διαχωρισμού των ισοτόπων με φωτοχημικές αντιδράσεις. Η μέθοδος αυτή δεν ήταν πρακτική με τα μέσα της εποχής, αλλά και πάλι η ανάπτυξη των λέιζερ θα άνοιγε αργότερα τον δρόμο για τον ισοτοπικό διαχωρισμό με διέγερση λέιζερ.
Το πυρηνικό πρότυπο των φλοιών
right|thumb|Η Μαρία Γκέπερτ-Μάγιερ στην τελετή απονομής των Βραβείων Νόμπελ το 1963 μαζί με τον βασιλιά [[Γουσταύος ΣΤ΄ Αδόλφος της Σουηδίας|Γουσταύο ΣΤ΄ Αδόλφο της Σουηδίας]] Κατά την παραμονή της στο Σικάγο, τόσο στο Πανεπιστήμιο όσο και στο νεοϊδρυθέν τότε Εθνικό Εργαστήριο Αργκόν, η Γκέπερτ ανέπτυξε μέχρι το 1949 ένα μαθηματικό μοντέλο της δομής των πυρηνικών φλοιών, το οποίο δημοσίευσε το 1950. . Το πρότυπο αυτό ερμήνευε γιατί ορισμένοι αριθμοί νουκλεονίων σε έναν ατομικό πυρήνα αντιστοιχούν σε ιδιαίτερα σταθερούς πυρήνες. Οι αριθμοί αυτοί πήραν το παρατσούκλι «μαγικοί αριθμοί» από τον Γουίγκνερ: 2, 8, 20, 28, 50, 82 και 126. Ο Φέρμι δημιούργησε το κίνητρο για την ανάπτυξη αυτού του προτύπου, όταν ρώτησε την Γκέπερτ: «Υπάρχει κάποια ένδειξη για σύζευξη σπιν-τροχιάς;» Η Γκέπερτ κατάλαβε ότι αυτό γινόταν στην πραγματικότητα και υπέθεσε ότι ο πυρήνας ως αποτέλεσμα είναι ουσιαστικά μία σειρά από πλήρεις φλοιούς και ότι ζεύγη νετρονίων και πρωτονίων τείνουν να συζεύγνυνται Η ίδια περιέγραψε την ιδέα ως εξής: "Σκεφθείτε μία αίθουσα γεμάτη από χορευτές του βαλς. Υποθέστε ότι γυρίζουν στην αίθουσα σε κύκλους, με τον κάθε κύκλο να περικλείεται από έναν άλλο. Υποθέστε τέλος ότι σε κάθε κύκλο μπορείτε να χωρέσετε τους διπλάσιους χορευτές όταν το ένα ζεύγος περιφέρεται δεξιόστροφα και το άλλο αριστερόστροφα. Τότε προσθέστε μία ακόμα ποικιλία: όλοι οι χορευτές περιστρέφονται γύρω από τον εαυτό τους σαν σβούρες καθώς περιφέρονται κάνοντας τον γύρο της αίθουσας, με το κάθε ζευγάρι να σβουρίζεται και να περιφέρεται ταυτόχρονα. Αλλά μόνο μερικοί από όσους περιφέρονται αριστερόστροφα περιστρέφονται επίσης αριστερόστροφα: οι υπόλοιποι περιστρέφονται δεξιόστροφα ενώ περιφέρονται αριστερόστροφα. Το ίδιο συμβαίνει και με όσους περιφέρονται στην αίθουσα δεξιόστροφα: κάποιοι σβουρίζονται δεξιόστροφα, ενώ άλλοι σβουρίζονται αριστερόστροφα."
Τρεις Γερμανοί επιστήμονες, οι `Οτο Χάξελ, Χανς Γιένσεν και Χανς Ζούες, εργάζονταν επίσης για την επίλυση του ίδιου προβλήματος, και έφθασαν ανεξάρτητα στο ίδιο συμπέρασμα. Τα αποτελέσματά τους ανακοινώθηκαν στο περιοδικό Physical Review τον Ιούνιο του 1949, πριν την ανακοίνωση της Γκέπερτ-Μάγιερ. Στη συνέχεια η Γκέπερτ συνεργάσθηκε μαζί τους. Ο Χανς Γιένσεν και η Γκέπερτ συνέγραψαν μαζί ένα βιβλίο που εκδόθηκε το 1950 με τον τίτλο Elementary Theory of Nuclear Shell Structure (Στοιχειώδης θεωρία της δομής των πυρηνικών φλοιών). Το 1963 η Γκέπερτ-Μάγιερ, ο Γιένσεν και ο Γουίγκνερ μοιράσθηκαν το Βραβείο Νόμπελ Φυσικής «για τις ανακαλύψεις τους σχετικά με τη δομή των πυρηνικών φλοιών». Η Μαρία Γκέπερτ-Μάγιερ έγινε έτσι η δεύτερη γυναίκα που τιμήθηκε με Βραβείο Νόμπελ Φυσικής μετά τη Μαρία Κιουρί.
Θάνατος και μνήμη
Το 1960 η Γκέπερτ-Μάγιερ διορίσθηκε καθηγήτρια πρώτης βαθμίδας στη φυσική στο Πανεπιστήμιο της Καλιφόρνια στο Σαν Ντιέγκο. Παρότι υπέστη ένα εγκεφαλικό επεισόδιο λίγο καιρό μετά την εγκατάστασή της εκεί, συνέχισε να διδάσκει και να διεξάγει έρευνα για μερικά χρόνια ακόμα. Πέθανε στο Σαν Ντιέγκο σε ηλικία 66 ετών, ενώ βρισκόταν σε κωματώδη κατάσταση μετά από ένα έμφραγμα που είχε πάθει το προηγούμενο έτος. Τάφηκε στο El Camino Memorial Park του Σαν Ντιέγκο.
Μετά τον θάνατό της θεσπίσθηκε το «Βραβείο Μαρία Γκέπερτ-Μάγιερ» από την Αμερικανική Φυσική Εταιρεία, το οποίο απονέμεται ετησίως από το 1986 σε νεαρές φυσικούς, κατόχους διδακτορικού που βρίσκονται στην αρχή της σταδιοδρομίας τους. Το Εθνικό Εργαστήριο Αργκόν απονέμει επίσης ένα βραβείο κάθε χρόνο σε εξέχουσα νέα επιστήμονα ή μηχανικό στη μνήμη της Γκέπερτ-Μάγιερ, ενώ το Πανεπιστήμιο της Καλιφόρνια στο Σαν Ντιέγκο διοργανώνει ένα ετήσιο «Διεπιστημονικό Συμπόσιο Μαρία Γκέπερτ-Μάγιερ», που συγκεντρώνει ερευνήτριες για να συζητήσουν τρέχοντα επιστημονικά θέματα.
Ο κρατήρας Γκέπερτ-Μάγιερ στον πλανήτη Αφροδίτη ονομάσθηκε έτσι προς τιμή της Μαρία Γκέπερτ-Μάγιερ. Το 2011 η Γκέπερτ-Μάγιερ εμφανίσθηκε και σε αμερικανικό γραμματόσημο, και συγκεκριμένα στην τρίτη σειρά των «Αμερικανών επιστημόνων», μαζί με τους Μέλβιν Κάλβιν, Έιζα Γκρέι και Σεβέρο Οτσόα. .
Εξωτερικοί σύνδεσμοι
Κατηγορία:Πυρηνικοί φυσικοί Κατηγορία:Γερμανοί φυσικοί Κατηγορία:Αμερικανοί φυσικοί Κατηγορία:Βραβευμένοι με Νόμπελ Φυσικής Κατηγορία:Γερμανοί νομπελίστες Κατηγορία:Αμερικανοί νομπελίστες
Αναγέννηση Προσφύγων Αγίου Αντωνίου Λεμεσού
Ο Αθλητικός Μορφωτικός Σύλλογος Αναγέννηση Προσφύγων Αγίου Αντωνίου Λεμεσού είναι κυπριακή ποδοσφαιρική ομάδα με έδρα τη συνοικία Αγίου Αντωνίου της Λεμεσού. Η ομάδα έχει πέντε συμμετοχές στη Δ΄ κατηγορία ποδοσφαίρου της Κύπρου. Χρώματα της ομάδας είναι το κόκκινο και το άσπρο.
Ιστορία
Αρχικά η ομάδα συμμετείχε στις διοργανώσεις της Επαρχιακής Ποδοσφαιρικής Ομοσπονδίας Λεμεσού (ΕΠΟΛ). Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η Αναγέννηση ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ.
Στην πρώτη της συμμετοχή στη Δ΄ κατηγορία, την περίοδο 1985-86, τερμάτισε στην ένατη θέση του ομίλου της. Την επόμενη περίοδο τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΟΛ.
Κατά τις ποδοσφαιρικές σεζόν 2014-2015 και 2015-2016 τερμάτισε 4η, ενώ τις σεζόν 2016-2017 και 2017-2018 τερμάτισε 2η στην Α' κατηγορία της ΕΠΟΛ. Ακολούθησε η σεζόν 2018-2019 στην οποία η ομάδα τερμάτισε 3η. Επέστρεψε στη 2η θέση της βαθμολογίας το 2019-2020 ενώ, η σεζόν 2020-2021 διακόπηκε λόγω της πανδημίας του κορωνοϊού. Η Αναγέννηση Προσφύγων επέστρεψε στην κορυφή τη σεζόν 2021-2022 όπου με εκπληκτική επίδοση κατάφερε να κατακτήσει δίκαια το πρωτάθλημα μετά από 14 χρόνια. Από τους 20 αγώνες που έδωσε, κέρδισε τους 19, έχασε μόλις 1, και σημείωσε 64 γκολ υπέρ και δέχτηκε μόλις 10 κατά (καλύτερη άμυνα του πρωταθλήματος). Την ίδια σεζόν η Αναγέννηση Προσφύγων κατέκτησε και το κύπελλο Α & Β Κατηγορίας της ΕΠΟΛ, κερδίζοντας στον τελικό την ΑΠΕΠ Πελενδριού με 2-1 μετά από ανατροπή, ολοκληρώνοντας δίκαια και πανάξια τη χρονιά ως νταμπλούχος.
1Η Δ΄ κατηγορία ήταν χωρισμένη σε τρεις ομίλους. Η Αναγέννηση συμμετείχε στον όμιλο Λεμεσού-Πάφου.
Η πορεία της Αναγέννησης στις διοργανώσεις της ΕΠΟΛ (2014-)
* Την αγωνιστική περίοδο 2022-2023 το πρωτάθλημα της ΕΠΟΛ διεξήχθη με τη μορφή ομίλων. Η Αναγέννηση Προσφύγων συμμετείχε στον Α' Όμιλο.
Τίτλοι
Η Αναγέννηση Προσφύγων έχει πετύχει:
Dota 2
Το Dota 2 είναι βιντεοπαιχνίδι MOBA που αναπτύχθηκε και διανεμήθηκε από τη Valve Corporation. Είναι η συνέχεια του ομώνυμου παιχνιδιού DOTA (Defense of the Ancients) το οποίο ήταν διάσημος χάρτης για το Warcraft III: Reign Of Chaos και το Warcraft III: The Frozen Throne. Το παιχνίδι κυκλοφόρησε τον Ιούλιο του 2013 για τα Microsoft Windows, Linux και MAC OS X.
Τρόπος παιχνιδιού
To Dota 2 συνδυάζει παιχνίδι στρατηγικής πραγματικού χρόνου, στα αγγλικά RTS (Real-Time-Strategy), γιατί ο αρχικός χάρτης είχε φτιαχτεί στο Warcraft III, ένα RTS παιχνίδι, και έχει χαρακτηριστικά βιντεοπαιχνιδιού ρόλων, σε στοιχεία όπως η ικανότητα να ανεβαίνεις επίπεδα, να αγοράζεις καινούργια αντικείμενα και να αναβαθμίζεις τον ήρωά σου όσο εξελίσσεται το παιχνίδι. Οι παίκτες εναντιώνονται μεταξύ τους σε δύο ομάδες, τους Radiant και τους Dire. Στον χάρτη υπάρχουν τρεις λωρίδες, μια στην αριστερή πλευρά του χάρτη, μία στην δεξιά και μία στην μέση και οι παίκτες έχουν να διαλέξουν ανάμεσα σε 117 ήρωες με διαφορετικούς ρόλους και ειδικές ικανότητες. Σε κάθε λωρίδα υπάρχουν 2 πύργοι οι οποίοι όταν καταστραφούν σε οδηγούν στην βάση του αντιπάλου. Ανά χρονικά διαστήματα σε κάθε λωρίδα βγαίνουν ομάδες από τέρατα για κάθε ομάδα για να βοηθήσουν στην καταστροφή της αντίπαλης βάσης και σκοτώνοντάς τα αποκτάς χρυσό για να αγοράσεις καινούργια αντικείμενα και να αναβαθμίσεις τον παίκτη σου. Κάθε ομάδα έχει πέντε παίκτες προσπαθώντας να προστατέψουν τους πύργους τους ή όπως λέγονται στο παιχνίδι "Ancients" και την βάση τους ενώ προσπαθούν να καταστρέψουν αντίπαλα κτήρια.
Στο παιχνίδι το συνάλλαγμα είναι ο χρυσός, 1 κομμάτι χρυσός δίνεται σε κάθε παίκτη ανά δευτερόλεπτο αλλά χρυσός μπορεί να αποκτηθεί και σκοτώνοντας τα τέρατα των λωρίδων, ή τα τέρατα της ζούγκλας που δεν ανήκουν σε καμία ομάδα (Η ζούγκλα βρίσκεται ανάμεσα στις λωρίδες και περιέχει τέρατα και ένα μυστικό μαγαζί. Άλλος τρόπος να αποκτήσεις χρυσό είναι σκοτώνοντας αντίπαλους ήρωες η σκοτώνοντας τον Roshan, το πιο δυνατό τέρας στον χάρτη που συνήθως θέλει πολλαπλούς ήρωες για να σκοτωθεί και ανταμείβει όλα τα μέλη μιας ομάδας όταν νικηθεί.
Εξωτερικοί σύνδεσμοι
Κατηγορία:Βιντεοπαιχνίδια του 2013 Κατηγορία:Βιντεοπαιχνίδια MOBA Κατηγορία:Βιντεοπαιχνίδια των Windows Κατηγορία:Βιντεοπαιχνίδια των Mac OS Κατηγορία:Βιντεοπαιχνίδια του Linux Κατηγορία:Βιντεοπαιχνίδια που έγιναν κόμικς Κατηγορία:Βιντεοπαιχνίδια με ισομετρικά γραφικά Κατηγορία:Βιντεοπαιχνίδια φαντασίας Κατηγορία:Συνέχειες βιντεοπαιχνιδιών
Δήμος Γοργολαΐνη
Για τον σημερινό δήμο βλέπε: Δήμος Ηρακλείου.
Ο Δήμος Γοργολαΐνη ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ηρακλείου. Βρισκόταν στο κέντρο του νομού Ηρακλείου, νότια του Καποδιστριακού δήμου Ηρακλείου και είχε σαν έδρα του το χωριό Άγιος Μύρων. Σύμφωνα με την απογραφή του 2001 ο δήμος είχε συνολικά 3.171 κατοίκους και έκταση 41.711 στρέμματα.
Ο δήμος περιλάμβανε 6 δημοτικά διαμερίσματα:
Εξωτερικοί σύνδεσμοι
Γοργολαινη
Εθνική Οδός 68 (Ελλάδα)
Η Εθνική Οδός 68 (ΕΟ68), είναι οδικός άξονας της Ελλάδας που ενώνει τα Φίχτια με τις Μυκήνες. Σε όλο το μέρος της περνάει από το Νομό Αργολίδας.
68
Χανς Μάκαρτ
Ο Χανς Μάκαρτ (28 Μαΐου 1840 - 3 Οκτωβρίου 1884) ήταν ακαδημαϊκός ζωγράφος, ιστορικός, σχεδιαστής και διακοσμητής του 19ου αιώνα. Είναι πιο γνωστός για την επιρροή που είχε στον Γκούσταβ Κλιμτ και σε άλλους Αυστριακούς καλλιτέχνες. Στη εποχή του θεωρούνταν σημαντικός καλλιτέχνης και είχε πολλούς μαθητές. left|thumb|"Μια κομψή κυρία" - Xανς Μάκαρτ
Παραπομπές
Κατηγορία:Αυστριακοί ζωγράφοι
DS 3
Αρχική ιδέα και πραγματοποίηση
Στις αρχές του 2009, η Citroën ανακοίνωσε τη δημιουργία μιας ξεχωριστής εσωτερικής μάρκας πολυτελείας, υπό την ονομασία DS, που θα παράγεται παράλληλα με την σημερινή της σειρά αυτοκινήτων. Αποφασίστηκε ότι η νέα αυτή υπό-εταιρεία θα χρησιμοποιεί το όνομα του θρυλικού Citroën DS του 1955 - 1975 (το γνωστό στην Ελλάδα ως «βάτραχος») για να εκπροσωπεί τα μελλοντικά αυτοκίνητα, αν και αυτή τη φορά το ακρωνύμιο DS σημαίνει Different Spirit (Διαφορετικό Πνεύμα) και Distinctive Series (Ξεχωριστή Σειρά). thumb|left|Citroën DS3 τον Φεβρουάριο του 2010, από τα πρώτα αντίτυπα.
Η νέα αυτή παλέτα ξεκίνησε με το Citroën DS3, που κυκλοφόρησε για πρώτη φορά στην αγορά τον Μάρτιο του 2010, ένα υψηλής ποιότητας αυτοκίνητο της κατηγορίας Β, με βάση το αμάξωμα της δεύτερης γενιάς του Citroën C3. Τον Μάιο του 2011 κυκλοφόρησε το μεγαλύτερο Citroën DS4 και στα τέλη του ίδιου έτους λανσαρίστηκε το ακόμα πιο μεγάλο Citroën DS5. Όλα αυτά τα μοντέλα έφεραν το νέο λογότυπο DS, μαζί με το γνωστό double chevron (διπλό λοχιόσημο) της Citroën, και όλα είχαν εξ αρχής εμφανώς διαφορετικά στυλ από τα αντίστοιχα δίδυμα μοντέλα τους.
Σταδιακά, μέσα στα έτη 2015 και 2016, η εταιρεία DS αυτονομήθηκε και όλα τα μοντέλα της στην Ευρώπη διατήρησαν αποκλειστικά το λογότυπο DS, καταργώντας οριστικά το σήμα και το όνομα της Citroën. Ως αποτέλεσμα, μετονομάστηκαν σε DS 3, DS 4 και DS 5 σκέτο, στα πλαίσια της σταδιακής αυτονόμησης των μοντέλων της σειράς DS σε ανεξάρτητη εταιρεία. Ειδικότερα όσα αντίτυπα της σειράς DS κατασκευάζονται στην Κίνα, κυκλοφόρησαν εξ αρχής με τα σκέτα ονόματα και υπό την νέα μάρκα πολυτελείας DS Automobiles.
Εμπορική τοποθέτηση
thumb|left|Citroën DS Inside.
Το πρώτο μοντέλο της σειράς DS βασίστηκε στο πρωτότυπο Citroën DS Inside, που είχε παρουσιαστεί επίσημα στις 5 Φεβρουαρίου 2009, και μάλιστα το μοντέλο παραγωγής διατήρησε σχεδόν αμετάβλητη την αισθητική του DS Inside. Το DS3 παράγεται αποκλειστικά στο Poissy της Γαλλίας και ανήκει στην κατηγορία των μικρών πολυτελών αυτοκινήτων, με κυριότερους ανταγωνιστές το Mini της BMW (από τα τέλη του 2000, σε 3 γενιές μέχρι σήμερα), το Audi A1 (από το 2010 μέχρι σήμερα), την Alfa Romeo MiTo (2008 - 2018), το Opel Adam (2012 - 2010) και σε κάποιο βαθμό και το Fiat 500 που εισήχθη το 2007 και παράγεται μέχρι σήμερα.
Εκδοχές αμαξώματος
thumb|left|Η παρουσίαση του Citroën DS3 Cabrio στο Σαλόνι Αυτοκινήτου του [[Παρίσι|Παρισιού τον Σεπτέμβριο του 2012.]]
Το στάνταρ 3-πορτο hatchback DS3 αποκαλύφθηκε τον Αύγουστο του 2009, ταυτόχρονα με τον επίσημο εορτασμό των 90 ετών της Citroën, και κυκλοφόρησε για πρώτη φορά στις αγορές στις 13 Μαρτίου 2010. Μετά από αρκετές σχετικές αναφορές και διαρροές στον Τύπο, στις 31 Αυγούστου 2012 παρουσιάστηκε μια 2-πορτη ημι-καμπριολέ έκδοση, γνωστή ως DS3 Cabrio, και κυκλοφόρησε στις 8 Μαρτίου 2013. Συγκεκριμένα, οι εξωτερικές διαστάσεις, οι κολώνες και τα τόξα της παραμένουν ίδια εξωτερικά στην Cabrio, πλην όμως φέρει ηλεκτρικά ρυθμιζόμενη υφασμάτινη οροφή. Επίσης, αν και για τον εξωτερικό παρατηρητή φαίνονται όλα αμετάβλητα, οι πλευρικές κολώνες και το πλαίσιο του μπροστινού παρμπρίζ έχουν λάβει περαιτέρω ενισχύσεις «κάτω από το δέρμα», για προστασία των επιβατών σε ενδεχόμενη ανατροπή. Η έκδοση DS3 Cabrio δημιουργήθηκε με σκοπό να ανταγωνιστεί το παρόμοιας δομικής φιλοσοφίας Fiat 500C που κυκλοφόρησε για πρώτη φορά το 2009.
Τον Μάιο του 2014, όλες οι εκδόσεις του DS3 υπέστησαν μια ελαφρά αισθητική ανανέωση. Τον Φεβρουάριο του 2016, όταν και υπέστη μια δεύτερη ανανέωση, μετονομάστηκε σε DS 3 σκέτο, όπως προαναφέρθηκε.
Ενεργητική και παθητική ασφάλεια
Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) τον Δεκέμβριο του 2009, το Citroën DS3 απέσπασε την μέγιστη διάκριση των 5 αστέρων στις δοκιμές πλαγιομετωπικής και πλευρικής πρόσκρουσης, καθώς και πλευρικής πρόσκρουσης σε κολώνα, με ποσοστά:
Επίπεδα εξοπλισμού
thumb|right|Η παρουσίαση της αγωνιστικής έκδοσης του Citroën DS3 στο Σαλόνι Αυτοκινήτου του [[Παρίσι|Παρισιού τον Οκτώβριο του 2010.]]
Το Citroën DS3 και μετέπειτα DS 3 διατέθηκε στις εξής εκδόσεις εξοπλισμού:
Τεχνικά στοιχεία
Ήδη από το εμπορική εισαγωγή, όλοι οι κινητήρες του μοντέλου πληρούσαν τις τότε ιδιαίτερα αυστηρές προδιαγραφές καυσαερίων Euro 5.
thumb|right|Citroën DS3 Racing στο [[Ντίσελντορφ το 2013 / εμπρός.]]
Σημείωση: Όπου 5ΜΤ και 6ΜΤ: 5-τάχυτη και 6-τάχυτη χειροκίνητη μετάδοση («Μanual Τransmission») και όπου 4ΑΤ και 5ΑΤ: 4-τάχυτη και 5-τάχυτη αυτόματη μετάδοση («Αutomatic Τransmission»).
DS3 Racing
Στο Σαλόνι Αυτοκινήτου της Γενεύης τον Μάρτιο του 2010, παρουσιάστηκε η κορυφαία έκδοση DS3 THP Racing, με κινητήρα κυβισμού 1.6 λίτρων και ισχύος 207 hp (154 kW) στις 6.000 στροφές το λεπτό. Πρόκειται για την πολιτική έκδοση του επίσημου αγωνιστικού Citroën DS3 R3 (Ράλλυ 3). Η επιτάχυνση 0-100 km/h (0-62 mph) του μοντέλου έχει μετρηθεί στα 6,5 δευτερόλεπτα και η τελική ταχύτητα στα 235 km/h (146 mph). thumb|right|Citroën DS3 Racing στο [[Ντίσελντορφ το 2013 / πίσω.]]
Τον Οκτώβριο του 2011, η Citroën ανακοίνωσε ότι η συνολική παραγωγή του DS3 Racing θα ανέλθει στα 2.400 αντίτυπα, έναντι 1.000 που σχεδίαζε αρχικά, λόγω της εξαιρετικά μεγάλης ζήτησης για την έκδοση αυτή.
Εξωτερικοί σύνδεσμοι
Κατηγορία:Μοντέλα Citroën Κατηγορία:Μοντέλα DS Κατηγορία:Αυτοκίνητα πόλης Κατηγορία:Αυτοκίνητα πολυτελείας Κατηγορία:Γαλλικά αυτοκίνητα Κατηγορία:Αυτοκίνητα ράλλυ
Ευρωπαϊκή Οδός 95
Η Ευρωπαϊκή οδός Ε 95 είναι ένας δρόμος στην Ευρώπη,μέρος του Διεθνούς Ευρωπαϊκού οδικού δικτύου. Περίπου 2,527 χιλίομετρα μακριά, συνδέει την Αγία Πετρούπολη με Μερζιφον στην βόρεια κεντρική Τουρκία. Ανάμεσα στο βόρειο άκρο της με τη Ρωσία και τη νότιο άκρο, περνά επιπλέον, μέσα από τη Λευκορωσία και την Ουκρανία. Μεταξύ των λιμανιών της Οδησσού / Chornomorsk στις ουκρανικές ακτές και τα λιμάνια της Τουρκίας (ιδιαίτερα, Samsun) τα οχήματα απαιτούνται να διασχίσουν τη Μαύρη Θάλασσα από πλοίο σε απόσταση 731 χιλιόμετρα (περίπου 455 χλμ). Το ρωσικό ροκ συγκρότημα, Alisa έχει ένα τραγούδι που ονομάζεται "Trassa E-95" αφιερωμένο στο δρόμο ανάμεσα σε Μόσχα και Αγία Πετρούπολη (προηγουμένως μέρος της E95, τώρα μέρος της E105).
Αναφορές
95 95 95 95
Αστυπάλαια
thumb|260px|Οικόσημο των Querini μικρογραφία|Χώρα Αστυπάλαιας μικρογραφία|Η Αστυπάλαια, άποψη από ψηλά. Η Αστυπάλαια (ή Αστροπαλιά και Αστυπαλιά) είναι νησί του Αιγαίου με 1.334 κατοίκους (απογραφή 2011). Η Αστυπάλαια ανήκει στον Νομό Δωδεκανήσου, αλλά γεωγραφικά και πολιτισμικά βρίσκεται στο μεταίχμιο ανάμεσα στα Δωδεκάνησα και στις Κυκλάδες.
Όνομα
Κατά μία άποψη, το νησί ονομάστηκε έτσι (άστυ + παλαιός) από τους Δωριείς κατοίκους του, οι οποίοι βρήκαν στην περιοχή ίχνη παλαιότερου οικισμού των Φοινίκων, κατά τους ισχυρισμούς αρχαιολόγων. Το νησί απεκτησε και άλλα ονόματα, όπως ″Πύρρα″ ( για το ερυθρό χρώμα της γής ), ″Πυλαία″, ″Θεών Τράπεζα″ και ″Ιχθυόεσσα″.
Οι κάτοικοί της λέγονται Αστυπαλίτες ή Αστροπαλίτες.
Πληροφορίες
Η Αστυπάλαια είναι το πιο δυτικό νησί από τα Δωδεκάνησα και γι' αυτό έχει δεχτεί πολλές επιρροές από τις Κυκλάδες. Συχνά αποκαλείται και «πεταλούδα του Αιγαίου», λόγω του σχήματος του νησιού. Η Χώρα της Αστυπάλαιας είναι από τις πιο όμορφες και εντυπωσιακές στο Αιγαίο. Εκτείνεται αμφιθεατρικά πάνω σε έναν λόφο με ανεμόμυλους και λευκά σπιτάκια, ενώ το φημισμένο κάστρο δεσπόζει στην κορυφή.
Ιστορία
Σύμφωνα με τον Στέφανο τον Βυζάντιο η Αστυπάλαια κατοικήθηκε αρχικά από Κάρες, που πρώτοι την ονόμασαν Πύρρα. Κατά τον ρωμαίο ποιητή Οβίδιο το νησί πέρασε από την κατοχή της Κρήτης, τον καιρό του Μίνωα, ενώ αργότερα εξελληνίστηκε από αποίκους που ήρθαν από τα Μέγαρα. Μεγαρείς αποίκους στην Αστυπάλαια, πατρίδα του ολυμπιονίκη Κλεομήδη, αναφέρει και ο Σκύμνος. Ακόμη, μια επιγραφή του 4ου π. Χ. αι. που βρέθηκε στο Ασκληπιείο της Επιδαύρου αναφέρει τους πρώτους Αστυπαλίτες ως αργολικής καταγωγής.
Αρχαίοι Χρόνοι
Κατά τους αρχαίους χρόνους πρέπει να παρουσίασε ιδιαίτερη ακμή, όπως μαρτυρούν διάφορα ευρήματα, κυρίως νομίσματα, που βρέθηκαν στο νησί αλλά και οι συχνές αναφορές σε κείμενα αρχαίων συγγραφέων. Το όνομα της νήσου περιλαμβάνεται στις “Αναγραφές των φόρων” των Αθηναίων, ήταν επομένως φόρου υποτελής στην Αθήνα. Από τις ίδιες πηγές μαθαίνουμε ακόμη ότι υπήρχαν ιερά της Αθηνάς, του Δία, του Απόλλωνα, του Ασκληπιού, της Περσεφόνης και Αρτέμιδος, καθώς επίσης και Πρυτανείο, Θέατρο, Στοά και Αγορά. Επίσης από την Αστυπάλαια καταγόταν ο ιστορικός Ονησίκριτος που πήρε μέρος στην εκστρατεία του Μεγάλου Αλεξάνδρου.
Κατά την ελληνιστική εποχή η Αστυπάλαια υπήρξε λιμάνι – σταθμός των Πτολεμαίων της Αιγύπτου και υποστηρίζεται ότι αυτή την περίοδο ιδρύεται στο νησί νομισματοκοπείο, ενώ κατά τη ρωμαϊκή περίοδο παρουσίασε σημαντική ακμή, χάρις στα πολλά φυσικά λιμάνια που αποτελούσαν ορμητήριο κατά των πειρατών. Αναφέρεται ιδιαίτερη συνθήκη με τους Ρωμαίους, το 149 π. Χ., για χρησιμοποίηση του νησιού ως ναυτιλιακού σταθμού με αντάλλαγμα την αυτονομία του, συνθήκη που ανανεώθηκε το 105 π. Χ. και η Αστυπάλαια απέκτησε την προσωνυμία “civitas foederata”.